《补亡诗六首 其六 由仪》
魏晋·束皙

肃肃君子，由仪率性。明明后辟，仁以为政。鱼游清沼，鸟萃平林。

濯鳞鼓翼，振振其音。宾写尔诚，主竭其心。时之和矣，何思何修。

文化内辑，武功外悠。

作者简介：束皙（261—300），西晋学者、文学家，字广微，阳平元城（今河北大名）人。博学多闻，性沉退，不慕荣利。曾作玄居释，张华见而奇之。后王戎召皙为掾，转佐著作郎。复迁尚书郎。赵王伦为相国，请为记室。皙辞疾罢归，教授门徒。卒时，元城市里为之废业。门生故人，立碑墓侧。有集七卷，（《隋书经籍志》、《唐书志》作五卷）传于世。